แชร์อำนาจย่อมๆ ก่อน
หมอเดา หมอดู ยังงานชุก,แม้จะเดินมาถึงขั้นที่ บิ๊กตู่ พล.อ.ประยุทธ์ จันทร์โอชา นายกฯและหัวหน้าคสช. ท่าทีเริ่มชัด ไม่ใช่แค่ยืนยันถี่โรดแม็ปเลือกตั้งเป็นไปตามเดิม เดือน ก.พ.2562 จะขยับไปก็ไม่กี่มากน้อย,อีกทางความเคลื่อนไหวในพรรคการเมืองใหม่ ที่จะตั้งรองรับแผนต่อตั๋ว เป็นรูปเป็นร่าง ทั้งทางเปิด โชว์พลังนำร่อง ดีลนักการเมืองหลายกลุ่ม หลายบ้านใหญ่ ขณะที่ทางลับ ปฏิบัติการดูดสะท้านไปทั้งวงการ,แต่ก็ยังอุตส่าห์มีหมอเดามาวางตาข่ายดักทาง เกม ยื้ออำนาจ,ล่าสุดเป็นคิวของคนประชาธิปัตย์ นิพิฏฐ์ อินทรสมบัติ รองหัวหน้าพรรค ออกมายกถึงคิวตีความ 3 ร่างกฎหมายในศาลรัฐธรรมนูญ ทั้งกฎหมายเลือกตั้ง ส.ส.-การได้มาซึ่ง ส.ว. รวมทั้ง พ.ร.บ.พรรคการเมืองที่ ปชป.–เพื่อไทย ยื่นตีความคำสั่ง คสช.53/2560 โยงกฎหมายฉบับนี้, ,เดาล่วงหน้า ถ้าหากผลวินิจฉัยศาลรัฐธรรมนูญออกมาทางลบ ขัดรัฐธรรมนูญ ต้องรื้อแก้กฎหมาย,อาจเกิดปาฏิหาริย์ ยืดเลือกตั้งออกไปอีกต่ำๆ 1 ปี,หมอเดา มาแบบนี้ หมอความ อย่าง ดร.วิษณุ เครืองาม รองนายกฯ ฝ่ายกฎหมายรัฐบาลต้องติดเบรก คิวเอฟเฟกต์จากศาลรัฐธรรมนูญ เดาได้ 3 ทาง คือหนึ่งไม่มีอะไรเกิดขึ้น สองแก้ไขกฎหมายเล็กน้อย หรือต้องแก้ไขกฎหมายดังกล่าวเยอะ โดยรัฐบาลเตรียมการรองรับไว้ทั้ง 3 ทาง,แต่วันนี้เดาไปในทางที่ 3 ทำไมไม่เดาไปในทางที่ 1 แอบรู้คำตอบมาหรืออย่างไร,ไม่เต้นตามเกมดักทางของ หมอเดา,ในจังหวะเดียวกัน ผู้เชี่ยวชาญการประเมินเกมอำนาจยุค คสช. หมอเดาตำรับ เดอะแจ็ค วัชระ เพชรทอง อดีต ส.ส. ปชป. ถึงเสียงอ่อยไปหลังเปิดการข่าวส่วนตัว ปม เงินก้อนโต ค่ายหนุน ลุงตู่ เตรียมหน้าตักไว้,แต่ก็ยังไว้เชิง ยืนยันข้อมูลที่ไม่มีใบเสร็จ และไม่ได้กล่าวหาผู้นำ หมายถึงฝ่ายเตรียมการให้,ไม่วายให้ไปย้อนดูสิ่งที่ตัวเองพูด ทั้งการตั้งพรรค ชื่อหัวหน้าพรรค ที่ดักทางไว้ก็เริ่มเข้าเค้า,ทั้งหมดทั้งปวง ห้วงการเมืองเรื่องการดัก-การดีล-การดูด กำลังร้อนแรง ของเก่า สูตรเดิมที่เคยพูดถึงกันมาก็โฉบเข้ามาแทรกคิวนี้เป็นระดับ หมอวารินทร์ บัววิรัตน์เลิศ เจ้าของฉายา โหร คมช.,และปัจจุบันถูกเปรียบเป็น หน่วยล่วงหน้ารัฐบาล คสช.,จุดพลุสูตร รัฐบาลแห่งชาติ อีกแล้ว,โดยรอบนี้ หมอวารินทร์มองว่า ทุกฝ่ายเดินเข้าสู่โหมดการเลือกตั้ง เปิดหน้าทางการเมือง ตั้งแต่เดือน มิ.ย.เป็นต้นไป รวมถึงการตัดสินใจของ พล.อ.ประยุทธ์ที่ยังไม่หมดหน้าที่,และการกลับมาเป็นนายกฯ ก็เป็นไปตามรัฐธรรมนูญกำหนดไว้,ชี้ว่า 2 พรรคใหญ่คือพรรคเพื่อไทย-ประชาธิปัตย์คงได้คะแนนเสียงระดับหนึ่ง แต่คงไม่ได้หวนกลับมาเป็นแกนนำจัดตั้งรัฐบาล น่าจะมาในลักษณะเป็นฝ่ายค้าน หรืออาจเป็นไปได้ที่รวมกัน,คล้ายๆ รัฐบาลแห่งชาติ,นั่นก็ดูจะสอดคล้องกับสูตรที่เปิดออกมาต่อเนื่อง ทั้งช่วงปรับ ครม.ปลายปี 2560 ที่ว่าจะดึงฝ่ายการเมืองเข้าร่วมรัฐบาล จนมาชัดที่คิวดึงคนพรรคพลังชลเข้าเสริมทีมรัฐบาล จนจับตาต่อไปถึงกระแสข่าว 2 รมต.เกี่ยวโยงตั้งพรรคใหม่จะลาออก อาจเปิดทางให้คนการเมืองเข้าร่วมวงอีกรอบในคิวปรับ ครม.ครั้งสุดท้าย,นำร่อง แชร์อำนาจ ให้ฝ่ายการเมืองแบบย่อมๆ,ส่วนจะแชร์ใหญ่ แบ่งอำนาจไปหลังจากปล่อยมือสู่การเลือกตั้ง และคัมแบ็กอีกรอบหรือไม่,สูตรรัฐบาลแห่งชาติปล่อย เผื่อทาง ไว้เหมือนกัน,ในจังหวะที่แม้จะรุกหนัก ทั้งปั่นงาน เปิดเกมดีลเกมดูด แต่สุดท้ายก็มีคนมอง อำนาจพิเศษ ไม่ชัวร์,เกมหั่นแต้มเพื่อไทย-บอนไซ ปชป. ปั้นขั้วใหม่ ต้องปั่นกันสุดแรง,ชนิดจะให้พุ่งทะลุแซง 2 ขั้วเก่า ยังเหนื่อย.,ทีมข่าวการเมือง
แม้จะเดินมาถึงขั้นที่ บิ๊กตู่ พล.อ.ประยุทธ์ จันทร์โอชา นายกฯและหัวหน้าคสช. ท่าทีเริ่มชัด ไม่ใช่แค่ยืนยันถี่โรดแม็ปเลือกตั้งเป็นไปตามเดิม เดือน ก.พ.2562 จะขยับไปก็ไม่กี่มากน้อย
เลือกตั้ง,โรดแม็ป,พรรคการเมืองใหม่,วิเคราะห์การเมือง,ทีมข่าวการเมือง